Kat red eienaar van rowerArgieffoto ŉ Kat het Maandagmiddag moontlik sy eienaar, Dennis van den Berg, se lewe gered toe ŉ vermeende rower buite die huis rondgeloop, en hy alarm gemaak het. Van den Berg van Claremont in Kaapstad het aan die Cape Times gesê hy was besig om in sy sitkamer te ontspan toe sy kat, Whisky, eienaardige geluide gemaak en op die vensterbank gespring het. “Ek het geweet iets is fout en het van die bank af opgestaan, dit is toe dat ek sien ŉ man loop verby my venster na my kombuisdeur,” het Van den Berg gesê. Van den Berg het die man konfronteer, waarna die man hom aangeval het. Van den Berg het ŉ bofbalkolf gegryp en die rower oor sy kop geslaan, maar is in die proses met ŉ mes gesteek. Die rower het van die toneel gevlug sonder om enigiets te steel. Van den Berg het geringe steekwonde opgedoen. – Sapa